
Мемлекеттік орман қоры жерін орман шаруашылығын жүргізуге байланысты емес мақсаттар үшін басқа санаттағы жерге ауыстыру туралы


Қазақстан Республикасы Орман кодексінің 51-бабы 1-1-тармағының        6-1) тармақшасына, «Жерді пайдаланудың кейбір мәселелері туралы» Қазақстан Республикасы Үкіметінің 2025 жылғы 04 желтоқсандағы                    № 1047 қбпү қаулысына сәйкес Солтүстік Қазақстан облысының әкімдігі ҚАУЛЫ ЕТЕДІ:
[bookmark: _GoBack]1. Осы қаулының қосымшасына сәйкес қолданыстағы «GreenPark» отбасылық кешені базасында экопарк құру жөніндегі инвестициялық жобаны іске асыру үшін жалпы ауданы 39,6 гектар жер учаскесі Солтүстік Қазақстан облысының әкімдігі Солтүстік Қазақстан облысының табиғи ресурстар және табиғат пайдалануды реттеу басқармасының «Қызылжар орман шаруашылығы» коммуналдық мемлекеттік мекемесінің орман қоры жері санатынан орман шаруашылығын жүргізуге байланысты емес мақсаттар үшін басқа санаттағы жерге ауыстырылсын.
2. Солтүстік Қазақстан облысының әкімдігі Солтүстік Қазақстан облысының табиғи ресурстар және табиғат пайдалануды реттеу басқармасының «Қызылжар орман шаруашылығы» коммуналдық мемлекеттік мекемесі Қазақстан Республикасының заңнамасында белгіленген тәртіпте осы қаулының қосымшасында көрсетілген жер учаскесін Петропавл қаласының әкімдігіне беруді қамтамасыз етсін. 
3. Петропавл қаласының әкімдігі қолданыстағы Қазақстан Республикасының заңнамасына сәйкес орман шаруашылығын жүргізуге байланысты емес мақсаттарда пайдалану үшін орман алқаптарын алып қоюдан туындаған орман шаруашылығы өндірісінің шығасысы мен шығынын республикалық бюджет кірісіне өтесін, екпелер кесілген жағдайда, алынған сүректі көрсетілген мекеменің балансына бере отырып, алаңды тазарту жөнінде шара қабылдасын.
4. «KMC Group» жауапкершілігі шектеулі серіктестігі (келісім бойынша) тиісті жергілікті атқарушы органдар айқындаған жер учаскесінде мемлекеттік орман иеленушіге өтемақы тәртібімен 216,3 гектар алқапта орман дақылын өтемдік отырғызуды және орман дақылын жер учаскесіне отырғызғаннан кейін алғашқы үш жыл бойы күтім жасауды жүзеге асырсын.
5. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

